Nirien infernali jinfirxu madwar l-Ewropa Fl-aħħar ġimgħat, it-tibdil fil-klima, ġab miegħu sħana deskritta bħala waħda "infernali" madwar l-Ewropa kollha, inkluż pajjiżna, fejn esperjenzajna temperaturi għoljin immens, bi tliet heatwaves matul l-istaġun tas-sajf. Din is-sħana, tat bidu għal nirien kbar li nfirxu madwar numru ta' pajjiżi fl-Ewropa, fosthom, Franza, Sqallija, Greċja, Montenegro, Portugall u Spanja. Minkejja li mhux bl-istess intensità, f'pajjiżna wkoll esperjenzajna numru ta' ġonna li sfaw vittmi ta' sħana u nqerdu minħabba din il-mewġa infernali.